মুম্বই, ২৩ জুন : পরিচালক সাজিদ কানের নতুন কমেডি ছবি 'হামসকলস'-এর নাম শুনেই যাঁরা নাক কোঁচকাচ্ছেন, বলছেন এত নিম্নমানের ছায়াছাবি তিনি বানালেন কী করে? তাঁদের উদ্দেশ্যে বলে রাখি আপনাদের চিন্তাধারায় এবং ব্যক্তিগত মতামতে কিছুই যায় আসে না সাজিদ খানের। উনি যে এই ছবিটি বানিয়ে খুব একটা ভুল কিছু করেননি তা বক্সঅফিস হারে হারে টের পাইয়ে দিয়েছে। সমালোচকদের কড়া কথা শোনার পরও প্রথম ৩ দিনেই ৪০ কোটির বেশি ব্যবসা করল গোলমেলে চিত্রনাট্যের এই ছবিটি।